A Törvényszék 2022. november 23-i ítélete – CWS Powder Coatings és társai kontra Bizottság

(T-279/20. és T-288/20. sz. egyesített ügyek és T-283/20. sz. ügy) (1)

(„Környezetvédelem és az emberi egészség védelme - 1272/2008/EK rendelet - Bizonyos anyagok és keverékek osztályozása, címkézése és csomagolása - (EU) 2020/217 felhatalmazáson alapuló rendelet - A legalább 1 %-ban legfeljebb 10 μm átmérőjű részecskéket tartalmazó, por formájú titán-dioxid besorolása - Valamely anyag karcinogénként történő besorolásának kritériumai - A vizsgálatok megbízhatósága és elfogadhatósága - A jellegéből fakadóan rákkeltő anyag - A tüdő részecskékkel való túlterhelésének kiszámítása - Nyilvánvaló értékelési hibák”)

(2023/C 24/47)

Az eljárás nyelve: német és angol

Felek

Felperes a T-279/20. sz. ügyben: CWS Powder Coatings GmbH (Düren, Németország) (képviselők: R. van der Hout, C. Wagner és V. Lemonnier ügyvédek)

Felperesek a T-283/20. sz. ügyben: Billions Europe Ltd (Stockton-on-Tees, Egyesült Királyság) és az ítélet mellékletében megnevezett további 7 felperes (képviselők: J.-P. Montfort, T. Delille és P. Chopova-Leprêtre ügyvédek)

Felperesek a T-288/20. sz. ügyben: Brillux GmbH & Co. KG (Münster, Németország), Daw SE (Ober-Ramstadt, Németország) (képviselők: R. van der Hout, C. Wagner és V. Lemonnier ügyvédek)

Alperes: Európai Bizottság (képviselők a T-279/20. és T-288/20. sz. egyesített ügyekben: S. Delaude, R. Lindenthal és M. Noll-Ehlers, valamint a T-283/20. sz. ügyben: A. Dawes, S. Delaude és R. Lindenthal meghatalmazottak)

A T-279/20. sz. ügyben a felperest támogató beavatkozó felek: Billions Europe Ltd (Stockton-on-Tees) és az ítélet mellékletében megnevezett további 7 beavatkozó fél (képviselők: J.-P. Montfort, T. Delille és P. Chopova-Leprêtre ügyvédek), Ettengruber GmbH Abbruch und Tiefbau (Dachau, Németország), Ettengruber GmbH Recycling und Verwertung (Dachau) (képviselők: R. van der Hout, C. Wagner és V. Lemonnier ügyvédek), TIGER Coatings GmbH & Co. KG (Wels, Ausztria) (képviselők: R. van der Hout, C. Wagner és V. Lemonnier ügyvédek)

A T-283/20. sz. ügyben a felpereseket támogató beavatkozó felek: Európai Vegyipari Tanács – European Chemical Industry Council (CEFIC) (Brüsszel, Belgium) (képviselők: D. Abrahams, Z. Romata és H. Widemann ügyvédek), Festék-, Nyomdafesték- és Művészfestékipar Európai Tanácsa (CEPE) (Brüsszel), British Coatings Federation Ltd (BCF) (Coventry, Egyesült Királyság), American Coatings Association, Inc. (ACA) (Washington, DC, Egyesült Államok) (képviselők: D. Waelbroeck és I. Antypas ügyvédek), Mytilineos SA (Maroussi, Görögország), Delfi-Distomon Anonymos Metalleftiki Etaireia (Maroussi) (képviselők: J.-P. Montfort, T. Delille és P. Chopova-Leprêtre ügyvédek)

A T-288/20. sz. ügyben a felpereseket támogató beavatkozó felek: Billions Europe Ltd (Stockton-on-Tees) és az ítélet mellékletében megnevezett további 7 beavatkozó fél (képviselők: J.-P. Montfort, T. Delille és P. Chopova-Leprêtre ügyvédek), Sto SE & Co. KGaA (Stühlingen, Németország) (képviselők: R. van der Hout, C. Wagner és V. Lemonnier ügyvédek), Rembrandtin Coatings GmbH (Bécs, Ausztria) (képviselők: R. van der Hout, C. Wagner és V. Lemonnier ügyvédek)

A T-279/20. és T-288/20. sz. egyesített ügyekben és a T-283/20. sz. ügyben az alperest támogató beavatkozó felek: Dán Királyság (képviselő: M. Søndahl Wolff meghatalmazott), Francia Köztársaság (képviselők a T-279/20. és T-288/20. sz. egyesített ügyekben: T. Stéhelin, W. Zemamta, G. Bain és J.-L. Carré, valamint a T-283/20. sz. ügyben: E. de Moustier és M. Zemamta meghatalmazottak), Holland Királyság (képviselők a T-279/20. sz. ügyben: M. Bulterman és C. Schillemans, a T-283/20. sz. ügyben: M. Bulterman és J. Langer, valamint a T-288/20. sz. ügyben: M. Bulterman, M. Langer és C. Schillemans meghatalmazottak), Svéd Királyság (képviselők a T-279/20. és T-288/20. sz. egyesített ügyekben: C. Meyer-Seitz, valamint a T-283/20. sz. ügyben: O. Simonsson, C. Meyer-Seitz, A. Runeskjöld, M. Salborn Hodgson, H. Shev, H. Eklinder és R. Shahsavan Eriksson meghatalmazottak), Európai Vegyianyag-ügynökség (képviselők: A. Hautamäki és J.-P. Trnka meghatalmazottak)

A T-283/20. sz. ügyben az alperest támogató beavatkozó fél: Szlovén Köztársaság (képviselő: V. Klemenc meghatalmazott)

A T-279/20. és T-288/20. sz. egyesített ügyekben az alperest támogató beavatkozó felek: Európai Parlament (képviselők: C. Ionescu Dima, W. Kuzmienko és B. Schäfer, meghatalmazottak), az Európai Unió Tanácsa (képviselők: A.-L. Meyer és T. Haas meghatalmazottak)

Az ügy tárgya

Az EUMSZ 263. cikken alapuló kereseteikben a felperesek az anyagok és keverékek osztályozásáról, címkézéséről és csomagolásáról szóló 1272/2008/EK európai parlamenti és tanácsi rendeletnek a műszaki és tudományos fejlődéshez való hozzáigazítása céljából történő módosításáról és az említett rendelet helyesbítéséről szóló, 2019. október 4-i (EU) 2020/217 felhatalmazáson alapuló bizottsági rendelet (HL 2020. L 44, 1. o.; helyesbítések: HL 2020. L 51., 13. o.; HL 2021. L 214., 72. o.) legalább 1 %-ban legfeljebb 10 μm átmérőjű részecskéket tartalmazó, por formájú titán-dioxid harmonizált osztályozására és címkézésére vonatkozó részeinek a megsemmisítését kérik.

Az ítélet rendelkező része

1) A Törvényszék a T-279/20. és a T-288/20. sz. egyesített ügyeket és a T-283/20. sz. ügyet az ítélethozatal céljából egyesíti.

2) A Törvényszék megsemmisíti az anyagok és keverékek osztályozásáról, címkézéséről és csomagolásáról szóló 1272/2008/EK európai parlamenti és tanácsi rendeletnek a műszaki és tudományos fejlődéshez való hozzáigazítása céljából történő módosításáról és az említett rendelet helyesbítéséről szóló, 2019. október 4-i (EU) 2020/217 felhatalmazáson alapuló bizottsági rendeletnek a legalább 1 %-ban legfeljebb 10 μm átmérőjű részecskéket tartalmazó, por formájú titán-dioxid harmonizált osztályozására és címkézésére vonatkozó részeit.

3) A Törvényszék az Európai Bizottságot kötelezi a saját költségein felül a T-279/20. sz. ügyben a CWS Powder Coatings GmbH, a Billions Europe Ltd és a mellékletben megnevezett többi beavatkozó fél, az Ettengruber GmbH Abbruch und Tiefbau, az Ettengruber GmbH Recycling und Verwertung és a TIGER Coatings GmbH & Co. KG, a T-283/20. sz. ügyben a Billions Europe és a mellékletben megnevezett többi felperes, az Európai Vegyipari Tanács – European Chemical Industry Council (CEFIC), a Festék-, Nyomdafesték- és Művészfestékipar Európai Tanácsa (CEPE), a British Coatings Federation Ltd (BCF), az American Coatings Association, Inc. (ACA), a Mytilineos SA és a Delfi-Distomon Anonymos Metalleftiki Etaireia, valamint a T-288/20. sz. ügyben a Brillux GmbH & Co. KG, a Daw SE, Billions Europe és a mellékletben megnevezett többi beavatkozó fél, a Sto SE & Co. KGaA és a Rembrandtin Coatings GmbH részéről felmerült költségek viselésére.

4) A Dán Királyság, a Francia Köztársaság, a Holland Királyság, a Svéd Királyság, a Szlovén Köztársaság, az Európai Parlament, az Európai Unió Tanácsa és az Európai Vegyianyag-ügynökség (ECHA) maga viseli saját költségeit.

(1) HL C 222., 2020.7.6.